2019. gada 9. jūlijā Noteikumi Nr. 312

Rīgā (prot. Nr. 32 28. §)

**Grozījumi Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13. punktu

Izdarīt Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi" (Latvijas Vēstnesis, 2016, 155. nr.; 2018, 106. nr.) šādus grozījumus:

1. Papildināt noteikumus ar 4.1.1apakšpunktu šādā redakcijā:

"4.1.1 specifiskais iznākuma rādītājs: dažādu veidu piesārņoto vietu un piesārņojumu emitējošo objektu skaits projektos, kuros samazināts vides un sociālekonomisko zaudējumu risks, kas rastos šo vietu applūšanas gadījumā, – vismaz 66;".

2. Izteikt 4.2. apakšpunktu šādā redakcijā:

"4.2. rezultāta rādītājs: piesārņoto vietu un piesārņojumu emitējošo objektu skaits, kuriem jāsamazina vides un sociālekonomisko zaudējumu risks, kas rastos šo vietu applūšanas gadījumā, ir robežās no 74 līdz 58;".

3. Aizstāt 4.4. apakšpunktā skaitli "4.2." ar skaitli "4.1.1".

4. Aizstāt 19. un 20. punktā vārdu "rezultāta" ar vārdiem "specifiskā iznākuma".

5. Aizstāt 21.2. apakšpunktā vārdu "rezultātu" ar vārdiem "specifiskā iznākuma".

6. Aizstāt 33.4. apakšpunktā skaitli "4.2." ar skaitli "4.1.1".

7. Aizstāt 33.5. apakšpunktā vārdu "rezultātu" ar vārdiem "specifiskā iznākuma".

8. Papildināt noteikumus ar 33.7. apakšpunktu šādā redakcijā:

"33.7. uzkrāj datus par objektu skaitu, kuros ERAF ieguldījumu rezultātā ir nodrošināta vides un informācijas pieejamība (ja attiecināms)."

9. Izteikt pielikuma tabulas sestās ailes nosaukumu šādā redakcijā:

"Specifiskais iznākuma rādītājs: dažādu veidu piesārņoto vietu un piesārņojumu emitējošo objektu skaits projektā, kuros samazināts vides un sociālekonomisko zaudējumu risks".

10. Aizstāt pielikuma tabulas 10.3. apakšpunktā vārdus "iznākuma un rezultāta" ar vārdiem "iznākuma un specifiskā iznākuma".

Ministru prezidenta vietā –

Ministru prezidenta biedrs,

tieslietu ministrs J. Bordāns

Vides aizsardzības un

reģionālās attīstības ministrs J. Pūce